Í Fréttablaðinu í morgun má finna spjall við Árna Sigurpálsson hótelstjóra á Hótel Bjarkarlundi í Reykhólasveit undir fyrirsögninni “ Sveitasælan bræðir Dagvaktarmenn ” . Þar kemur fram að um 30 manns séu í mat hjá Árna á degi hverjum . Hann segist elda " venjulegan heimilismat " ofan í liðið á milli þess sem hann grillar á góðviðrisdögum . Að sögn Árna leikur jafnvel Jón Gnarr við hvern sinn fingur í sveitinni og leyfir hinum geðilla karakter Georg Bjarnfreðarsyni að hvíla sig á milli takna . Eins og fram hefur komið í Skessuhorni munu tökur standa yfir á Dagvaktinni , framhaldi Næturvaktarinnar , í einhvern tíma til viðbótar í Reykhólasveitinni . Líklega má reikna með því að sjá nokkrum vestlenskum andlitum bregða fyrir í þáttunum því um 40 manns mættu á hótelið til þess að spreyta sig í leikprufum fyrir aukahlutverk .